CELEX: 32004D0111
Language: el
Date: 2004-01-29 00:00:00
Title: 2004/111/ΕΚ: Απόφαση της Επιτροπής, της 29ης Ιανουαρίου 2004, για τη διενέργεια επιτηρήσεων για τη γρίπη των ορνίθων σε πουλερικά και άγρια πτηνά στα κράτη μέλη κατά το 2004 [κοινοποιηθείσα υπό τον αριθμό Ε(2004) 134]

Avis juridique important

|

32004D0111

2004/111/ΕΚ: Απόφαση της Επιτροπής, της 29ης Ιανουαρίου 2004, για τη διενέργεια επιτηρήσεων για τη γρίπη των ορνίθων σε πουλερικά και άγρια πτηνά στα κράτη μέλη κατά το 2004 [κοινοποιηθείσα υπό τον αριθμό Ε(2004) 134]  

Επίσημη Εφημερίδα αριθ. L 032 της 05/02/2004 σ. 0020 - 0021

Απόφαση της Επιτροπήςτης 29ης Ιανουαρίου 2004για τη διενέργεια επιτηρήσεων για τη γρίπη των ορνίθων σε πουλερικά και άγρια πτηνά στα κράτη μέλη κατά το 2004[κοινοποιηθείσα υπό τον αριθμό Ε(2004) 134](2004/111/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(1), και ιδίως το άρθρο 20,Εκτιμώντας τα ακόλουθα:(1) Στην οδηγία 92/40/ΕΟΚ του Συμβουλίου, της 19ης Μαΐου 1992, για τη θέσπιση κοινοτικών μέτρων για την καταπολέμηση της γρίπης των ορνίθων(2) δεν προβλέπεται τακτικός έλεγχος των σμηνών πουλερικών και αγρίων πτηνών ώστε να εκτιμάται η πιθανή παρουσία ασθένειας.(2) Η πείρα έδειξε ότι ορισμένα στελέχη του ιού της γρίπης των ορνίθων, τα οποία δεν καλύπτονται προς το παρόν από τα μέτρα ελέγχου της οδηγίας, έχουν την ικανότητα να μεταλλάσσονται σε υψηλώς παθογόνα στελέχη αφού κυκλοφορήσουν στον πληθυσμό των πουλερικών για ορισμένο χρονικό διάστημα.(3) Η κατάσταση αυτή μπορεί να προκαλέσει υψηλή θνησιμότητα στα πουλερικά και σοβαρές οικονομικές ζημίες στη βιομηχανία πουλερικών, οι οποίες θα μπορούσαν να μειωθούν με την εφαρμογή ενός συστήματος προσυμπτωματικού ελέγχου στα κράτη μέλη το οποίο να καθιστά δυνατή την έγκαιρη ανίχνευση και τον έλεγχο τέτοιων προδρομικών στελεχών.(4) Η επιστημονική επιτροπή υγείας και καλής διαβίωσης των ζώων εξέδωσε γνώμη για τον ορισμό της γρίπης των πτηνών και τη χρησιμοποίηση εμβολιασμού κατά της γρίπης των ορνίθων. Στην έκθεση αυτή συνιστάται να αλλάξει ο ορισμός της γρίπης των ορνίθων, ώστε να συμπεριληφθούν περισσότερα στελέχη για τα οποία ενδείκνυνται ορισμένα μέτρα εξάλειψης. Επιπλέον, πρέπει να πραγματοποιούνται επιτηρήσεις για να διαπιστώνεται o επιπολασμός τέτοιων στελεχών σε διάφορους πληθυσμούς πουλερικών. Έτσι, θα καταστεί δυνατή η εκτίμηση του κόστους για τα τροποποιημένα μέτρα ελέγχου της ασθένειας.(5) Τον Νοέμβριο του 2001 η Επιτροπή διοργάνωσε συμπόσιο για την ετοιμότητα όσον αφορά πανδημίες γρίπης στον άνθρωπο. Υπογραμμίστηκε ότι πρέπει να πραγματοποιούνται επιτηρήσεις σε διάφορους πληθυσμούς ζώων ώστε να εκτιμάται καλύτερα ο ζωονοσογόνος αντίκτυπος τέτοιων μολύνσεων.(6) Τόσο η ζωονοσογόνος πτυχή όσο και οι επιπτώσεις στην υγεία των ζώων υπογραμμίζουν την ανάγκη διενέργειας επιτηρήσεων για τη γρίπη σε πληθυσμούς των ζώων.(7) Την περίοδο 2002/03 όλα τα κράτη μέλη διενήργησαν επιτηρήσεις για τη γρίπη των ορνίθων σε πουλερικά και οι περισσότερες χώρες διενέργησαν επίσης προσυμπτωματικό έλεγχο σε άγρια πτηνά σύμφωνα με την απόφαση 2002/649/ΕΚ της Επιτροπής(3).(8) Τα επιμέρους προγράμματα και η χρηματοδοτική συνδρομή της Κοινότητας σε καθένα από αυτά εγκρίθηκαν με την απόφαση 2002/673/ΕΚ της Επιτροπής(4).(9) Κατά τη διενέργεια των εν λόγω επιτηρήσεων εντοπίστηκαν σε πουλερικά σε αρκετά κράτη μέλη διαφορετικοί υποτύποι των ιών της γρίπης των ορνίθων Η5 και Η7. Αν και ο σημερινός επιπολασμός των ιών της γρίπης των ορνίθων μπορεί να θεωρηθεί μάλλον χαμηλός, μπορεί να εξαχθεί το συμπέρασμα ότι είναι σημαντικό να παρακολουθούνται αυτά τα θετικά αποτελέσματα και να συνεχιστεί η επιτήρηση το 2004 για την καλύτερη κατανόηση της επιδημιολογίας των ιών της γρίπης των ορνίθων.(10) Τα κράτη μέλη πρέπει να υποβάλουν τα προγράμματά τους για έγκριση από την Επιτροπή, ώστε να καταστεί δυνατόν να χορηγηθεί από την Κοινότητα χρηματοδοτική στήριξη.(11) Το άρθρο 32 της πράξης προσχώρησης του 2003 ορίζει ότι τα νέα κράτη μέλη πρέπει να τύχουν της ίδιας μεταχείρισης με τα σημερινά κράτη μέλη όσον αφορά τις δαπάνες στο πλαίσιο των κονδυλίων που διατίθενται για κτηνιατρικά θέματα.(12) Ωστόσο, δεν μπορεί να αναληφθεί καμία χρηματοδοτική δέσμευση για κάποιο πρόγραμμα πριν από την προσχώρηση των ενδιαφερόμενου προς ένταξη κράτους μέλους. Επιπλέον, η παρακολούθηση ορισμένων ασθενειών στα προς ένταξη κράτη μέλη μπορεί επίσης να συγχρηματοδοτείται από άλλα κοινοτικά μέσα.(13) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφικής αλυσίδας και υγείας των ζώων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Τα κράτη μέλη υποβάλλουν για έγκριση στην Επιτροπή έως τις 15 Μαρτίου 2004 σχέδια για τη διενέργεια επιτηρήσεων για τη γρίπη των ορνίθων σε πουλερικά και άγρια πτηνά.Άρθρο 2Η κοινοτική χρηματοδοτική συμβολή στα μέτρα που αναφέρονται στο άρθρο 1 ανέρχεται σε ποσοστό 50 % των δαπανών που πραγματοποιούν τα κράτη μέλη για δειγματοληψία και ανάλυση δειγμάτων μέχρι ανωτάτου ποσού 600000 ευρώ για το σύνολο των κρατών μελών.Άρθρο 3Η παρούσα απόφαση απευθύνεται στα κράτη μέλη.Βρυξέλλες, 29 Ιανουαρίου 2004.Για την ΕπιτροπήDavid ByrneΜέλος της Επιτροπής(1) ΕΕ L 224 της 18.8.1990, σ. 19· οδηγία όπως τροποποιήθηκε τελευταία από τον κανονισμό 806/2003 (ΕΕ L 122 της 16.5.2003, σ. 1).(2) ΕΕ L 167 της 22.6.1992, σ. 1.(3) ΕΕ L 213 της 9.8.2002, σ. 38.(4) ΕΕ L 228 της 24.8.2002, σ. 27· απόφαση όπως τροποποιήθηκε από την απόφαση 2003/21/ΕΚ (ΕΕ L 8 της 14.1.2003, σ. 37).